Փոխարենը, հարցին խիստ բացասաբար է վերաբերվում Մեծ Բրիտանիան: Երբ 2015-ի մարտին Եվրահանձնաժողովի նախագահ Ժան-Կլոդ Յունկերը հերթական անգամ բարձրաձայնեց միացյալ զինված ուժեր ստեղծելու անհրաժեշտության մասին, բրիտանական կառավարությունը պաշտոնապես հայտարարեց. «Այս հարցում մեր մոտեցումը շատ հստակ է. պաշտպանությունն առանձին պետությունների պարտավորությունն է, և ոչ ԵՄ-ինը: Նման մոտեցման փոփոխության համար նախադրյալներ չկան, ճիշտ այնպես, ինչպես և չկան եվրոպական զորքերի ստեղծման հեռանկարներ»: Իհարկե պարզ է, որ եվրոպական զինված ուժերի ստեղծումն էապես կթուլացնի ՆԱՏՕ-ն, ինչը բնավ չի բխում անգլո-ամերիկյան շահերից: Մեծ մասամբ սրանով է բացատրվում Մեծ Բրիտանիայի այսքան կոշտ դիրքորոշումը: